**LĒMUMS**

Liepājā

|  |  |
| --- | --- |
| 2021.gada 16.septembrī |  Nr.350/11(prot. Nr.11, 16.§) |

Par zemesgabala Parka ielā, blakus

nekustamajiem īpašumiem Ezermalas ielā 1

un 1A, daļu nomu

Zemesgabala Parka ielā, blakus nekustamajiem īpašumiem Ezermalas ielā 1 un Ezermalas ielā 1A, daļa neatrodas ielu sarkanajās līnijās un tās konfigurācija nepieļauj attiecīgā zemesgabala izmantošanu patstāvīgai apbūvei, tādējādi zemesgabali definējami kā starpgabali. Ņemot vērā, ka minētajiem nekustamajiem īpašumiem piegulošā Parka ielas daļas teritorija netiek izmantota pašvaldības funkciju izpildei, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas mantas atsavināšanas likuma 1.panta 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot SIA "EZERMALA 1" 2021.gada 28.jūnija iesniegumu Nr.01/07, Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 2.augusta priekšlikumu (sēdes protokols Nr.11) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Iznomāt SIA "EZERMALA 1" (reģistrācijas Nr.40003204453; juridiskā adrese: Ezermalas iela 1A, Liepāja) uz 5 (pieciem) gadiem:

1.1. zemesgabala Liepājā, Parka ielā (kadastra apzīmējums 1700 022 0204), blakus nekustamajam īpašumam Ezermalas ielā 1, daļu 1168 kv.m platībā (1.pielikums) nekustamā īpašuma Ezermalas ielā 1 apsaimniekošanai;

1.2. zemesgabala Liepājā, Parka ielā (kadastra apzīmējums 1700 022 0204), blakus nekustamajam īpašumam Ezermalas ielā 1A, daļu 668 kv.m platībā (2.pielikums) nekustamā īpašuma Ezermalas ielā 1A apsaimniekošanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektus par lēmuma 1.punktā minētā zemesgabala Parka ielā (kadastra apzīmējums 1700 022 0204) daļu iznomāšanu, iekļaujot tajos šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

2.2. nomnieks maksā nomas maksu par 1.punktā minēto zemesgabalu saskaņā ar sertificēta vērtētāja novērtējumu, bet ne mazāk, kā 1,5% gadā no zemesgabala kadastrālās vērtības;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomātā zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētā zemesgabala daļām kadastra vērtēšanas vajadzībām noteikt šādus lietošanas mērķus:

3.1. zemesgabala Parka ielā, blakus nekustamajam īpašumam Ezermalas ielā 1, daļai - komercdarbības objektu apbūve (kods 08 01);

3.2. zemesgabala Parka ielā, blakus nekustamajam īpašumam Ezermalas ielā 1A, daļai - rūpnieciskās ražošanas objektu apbūve (kods 10 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līgumu izbeigšanu, ja nomnieks vienpusēji atkāpjas no līgumiem.

5. Gadījumā, ja SIA "EZERMALA 1" vainas dēļ līgumi par lēmuma 1.punktā minētā zemesgabala daļu nomu netiek noslēgti viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |